
Sülysáp Nagyközség Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

ZÁRT ÜLÉS
Szám: 2647-3/2012
Előterjesztést készítette: Szabóné Misinszki Hajnalka humánerőforrás ügyintéző
Előterjesztés elkészítésének időpontja: 2012. június 8.
Előterjesztést véleményezi: OMSB
Döntés módja: nyílt szavazás, minősített szótöbbség
Melléklet: pályázat; véleményező jegyzőkönyvek, nyilatkozatok (4 db)
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. június 14-én tartandó munkaterv szerinti ülésére

1. napirendhez

Tárgy: A Szent István Általános Iskola iskolaigazgatói pályázatáról való döntés
Tisztelt Képviselő-testület!

A Szent István Általános Iskola intézményvezetőjének megbízatása lejárt, ezért a Képviselő-testület pályázatot írt ki az igazgatói állás betöltésére. A pályázatok benyújtásának határideje 2012. április 30-a volt.

Az 1993. évi LXXIX. törvény 18. § (1) bekezdése alapján az intézményvezetői megbízás feltétele: 

· Az adott nevelési-oktatási intézményben pedagógus munkakör betöltéséhez szükséges – a 17.§ (1)-(2) bekezdésében felsorolt – felsőfokú iskolai végzettség és szakképzettség, továbbá pedagógus szakvizsga. (A 277/1997. (XII. 22.) Kormányrendelet 20. § (5) bekezdése alapján 2010. január 1-jétől kezdődően közoktatási intézmény vezetésére, 2015. január 1-jétől kezdődően pedig vezető tanári (gyakorlatvezető, óvónői, tanítói) feladat ellátására új megbízást az kaphat, aki rendelkezik pedagógus szakvizsgával.)   
· Másodszor és további alkalommal történő megbízás esetén a pedagógus-szakvizsga keretében szerzett intézményvezetői szakképzettség. (A másodszor és további alkalommal történő vezetői megbízáshoz a 2015/2016. tanítási évtől kezdődően kell megkövetelni az intézményvezetői szakképzettség meglétét. 1993. évi LXXIX. törvény 128. § (22) bekezdés.)  

· Legalább öt év – törvényben meghatározott kivétellel – pedagógus munkakörben szerzett gyakorlat.
A pályázat elbírálásánál előnyt jelent: legalább 5 év vezetői gyakorlat.

A pályázat részeként benyújtandó iratok, igazolások:

· részletes szakmai önéletrajz,

· az intézmény vezetésére vonatkozó programot a szakmai helyzetelemzésre épülő fejlesztési elképzeléssel kiegészítve az intézmény vezetésére vonatkozó elképzelésekkel (vezetési program),

· 3 hónapnál nem régebbi erkölcsi bizonyítvány,

· képesítést igazoló okirat(ok) másolata,

· eddigi munkaviszonyokról, szakmai gyakorlatról szóló igazolások,

· pályázó nyilatkozata arról, hogy a pályázati anyagban foglalt személyes adatok pályázati eljárással összefüggésben szükséges kezeléséhez, és a pályázati eljárás lefolytatásában részt vevők általi megtekintéséhez, megismeréséhez hozzájárul. 

Az iskolaigazgatói megbízás magasabb vezető megbízásnak minősül, és a kinevezéstől számított 5 évre szól.

A pályázati felhívásra 1 db pályázat érkezett Kecser György, a jelenlegi intézményvezető részéről. Pályázata a formai követelményeknek megfelel, és azt – a 11/1994. (VI. 8.) MKM rendelet 11-14. §-ának megfelelően – a diákönkormányzat, a szülői szervezet, az iskolaszék, a nevelőtestület és az alkalmazotti közösség is véleményezte (az erről szóló jegyzőkönyvek, nyilatkozatok mellékelve).
A döntés meghozatalának feltételei, rendje:

· A döntéshez minősített szótöbbség, vagyis a megválasztott képviselők többségének (5 fő) egybehangzó szavazata szükséges. [SZMSZ 29. § (5) b)]

· A döntés titkos szavazással kell meghozni. Ehhez előzetesen egy 3 fős Szavazatszámláló Bizottságot egyszerű szótöbbséggel történő megválasztása szükséges. A Szavazatszámláló Bizottság feladata a szavazólapok elkészítése, a titkosság feltételeinek biztosítása, a leadott szavazatok összeszámlálása és az eredmény kihirdetése. [SZMSZ 31. §]

Kérem a tisztelt Képviselő-testületet a döntés meghozatalára.

…/2012. (VI. 14.) ÖKT határozati javaslat

Sülysáp Nagyközség Önkormányzatának Képviselő-testülete a helyi önkormányzatokról szóló 1990. évi LXV. törvény 9. § (4) bekezdésével kapott felhatalmazással a következő döntést hozza:
1./ A Szent István Általános Iskola igazgatójának – öt éves, 2012. augusztus 1-től 2017. július 31-ig terjedő, határozott idejű vezetői megbízással – Kecser György Sülysáp, Fő utca 15. szám alatti lakost nevezi ki, és megbízza az intézmény vezetésével.

2./ Bérét a közalkalmazottak jogállásáról szóló 1992. évi XXIII. törvény, valamint a közalkalmazottak jogállásáról szóló törvény közoktatási intézményekben történő végrehajtásáról szóló 13/1992. (X. 8.) Kormányrendelet rendelkezései alapján  állapítja meg. Intézmény vezetői pótlékát a közalkalmazotti pótlékalap 300 %-ában állapítja meg.

3./ Felkéri a polgármestert a szükséges intézkedés megtételére.

Határidő: 2012. július 31.



Felelős: polgármester

Sülysáp, 2012. június 8.


Horinka László s.k.


polgármester

Láttam!
Sülysáp, 2012. június 8.
Tóth Krisztina s.k.

